पाएं अपने शहर की ताज़ा ख़बरें और फ्री ई-पेपरडाउनलोड करें
बॉलीवुड की सबसे पॉपुलर कोरियोग्राफर में से एक सरोज खान का 71 साल की उम्र में 3 जुलाई 2020 में निधन हो चुका है। कोरियोग्राफर के निधन के एक साल बाद अब उनकी जिंदगी पर फिल्म बनने जा रही है जिसका काम भी अब शुरू हो चुका है। हाल ही में नाइक एंड नाइक कंपनी ने न्यूजपेपर में पब्लिक नोटिस जारी कर इस बात की अनाउंसमेंट की है। नोटिस में ये भी कहा गया है कि अगर इस बायोपिक के राइट्स को लेकर किसी भी सदस्य को कोई आपत्ति है तो वो 15 दिनों के भीतर लिखित प्रमाण के साथ सामने आए। सरोज खान का बॉलीवुड सफर काफी संघर्षों भरा रहा है, ऐसे में उनकी प्रेरणादायक कहानी फिल्म के जरिए देखना उनके चाहने वालों के लिए खुशी की बात है।
कोरियोग्राफर सरोज खान से पहले भी एंटरटेनमेंट इंडस्ट्री से ताल्लुक रखने वाले कई सेलेब्स की असल जिंदगी की कहानियां फिल्मों में दिखाई जा चुकी हैं। आइए जानते हैं वो सेलेब्स कौन से हैं-
न्यायः द जस्टिस- सुशांत सिंह राजपूत
मृत्यु- 2020
फिल्म रिलीज- 2021
काय पो छे, छिछोरे और दिल बेचारा जैसी फिल्मों में नजर आ चुके एक्टर सुशांत सिंह राजपूत का निधन 14 जून 2020 में हुआ था। एक्टर की मौत के बाद पूरे देश में हलचल मच गई थी। जहां कुछ लोग एक्टर की आत्महत्या का कारण उनकी गर्लफ्रेंड रिया चक्रवर्ती को मान रहे हैं वहीं दूसरी तरफ कुछ लोगों ने बॉलीवुड माफियाओं और नेपोटिज्म को एक्टर की मौत का कारण समझ रहे हैं। एक्टर की मौत के बाद अब उनकी जिंदगी पर फिल्म न्यायः द जस्टिस बन रही है जिसमें जुबैर खान, सुशांत सिंह की भूमिका में नजर आने वाले हैं। इस बायोग्राफिकल फिल्म को दिलीप गुलाटी द्वारा निर्देशित और सरला ए द्वारा प्रोड्यूस किया गया है जिसे इस साल जून में रिलीज करने की तैयारी है।
द डर्टी पिक्चर- सिल्क स्मिता (विजयलक्ष्मी)
मृत्यु- 1996
फिल्म रिलीज- 2012
साल 2011 में रिलीज हुई फिल्म द डर्टी पिक्चर साउथ सिनेमा की मशहूर एक्ट्रेस सिल्क स्मिता की असल कहानी दर्शाती है। सिल्क स्मिता का असली नाम रेशमा था। फिल्म में विद्या बालन ने एक्ट्रेस का बेहतरीन किरदार निभाया। नसीरुद्दीन शाह, इमरान हाशमी और तुषार कपूर भी इस फिल्म में अहम किरदारों में थे। फिल्म को स्मिता की बर्थ डेट 2 दिसम्बर को ही रिलीज किया था हालांकि मेकर्स का कहना है कि ये फिल्म सिर्फ उन्हीं की जिंदगी पर आधारित नहीं है। महज 18 करोड़ रुपए की लागत में बनी फिल्म ने 117 करोड़ रुपए का बॉक्स ऑफिस कलेक्शन किया था। फिल्म में दिखाया गया है कि कैसे सिल्क ने ग्लैमर वर्ल्ड में कदम रखा और कैसे उन्हें अपने करियर के लिए समझौता करना पड़ा।
महन्ती (सावित्री)
मृत्यु- 1981
फिल्म रिलीज- 2018
तेलुगू फिल्म महन्ती साउथ सिनेमा की लिजेंड्री एक्ट्रेस सावित्री की कहानी है। कई लोगों की नजर में सावित्री इंडियन सिनेमा की पहली फीमेल सुपरस्टार थीं। नाग अश्विन के निर्देशन में बनी फिल्म में कीर्ति सुरेश ने सावित्री और दलकेर सलमान ने जेमिनी का किरदार निभाया था। तमिल और तेलुगू सिनेमा में बतौर डांसर काम करने के बाद सावित्री को कई लोगों की सराहना मिली और उनके एक्टिंग करियर की शुरुआत हुई। एक्ट्रेस को पहली बार 1952 में तमिल फिल्म पेल्लू चेसी चुड़ू से पहचान मिली थी। चिवारकु मिवीलेडी फिल्म के लिए एक्ट्रेस को राष्ट्रपति पुरस्कार से भी नवाजा गया था। 19 महीने कोमा में रहने के बाद एक्ट्रेस ने महज 45 साल की उम्र में 1981 में दम तोड़ दिया था।
एक अलबेला (भगवान दादा)
मृत्यु- 2002
फिल्म रिलीज- 2016
साल 2016 की फिल्म एक अलबेला पॉपुलर एक्टर भगवान दादा की कहानी पर आधारित है। फिल्म भगवान दादा के आम आदमी से भारतीय सिनेमा का जाना माना चेहरा बनने तक की कहानी दिखाती है। जहां फिल्म में मंगेश देसाई ने भगवान दादा की किरदार निभाया वहीं विद्या बालन ने गीता बाली का रोल अदा किया है।
इरूवर- एमजीआर (मारुथुर गोपालन रामचंद्रन)
मृत्यु- 1987
फिल्म रिलीज- 1997
मणि रत्नम के निर्देशन में बनी फिल्म इरूवर साल 1997 में रिलीज हुई थी जो साउथ सिनेमा के पॉपुलर एक्टर और तमिलनाडु के पूर्व मुख्य मंत्री एम जी रामा चंद्रन (एमजीआर) और एम करुणानिधि की जिंदगी पर आधारित है। फिल्म में सिनेमा जगत और राजनीति के बीच का तालमेल है। इसमें मोहनलाल, प्रकाश राज, ऐश्वर्या राय और तबू जैसे कई सितारे अहम किरदारों में थे।
भूमिका- हंसा वाडकर
मृत्यू- 1971
फिल्म रिलीज- 1977
श्याम बेनेगल के निर्देशन में बनी फिल्म भूमिका साल 1977 में रिलीज हुई थी जिसे भारतीय सिनेमा की स्टेज एक्ट्रेस हंसा वाडकर की कहानी पर बनाया गया है। फिल्म में स्मिता पाटिल ने हंसा का किरदार निभाया है। इस फिल्म ने दो नेशनल अवॉर्ड और फिल्मफेयर अवॉर्ड जीते।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mar_Deva npi_Deva bho_Deva hin_Deva mai_Deva npi_Deva bho_Deva hin_Deva san_Deva npi_Deva bho_Deva hin_Deva mai_Deva npi_Deva bho_Deva hin_Deva san_Deva npi_Deva bho_Deva hin_Deva hin_Deva mar_Deva bho_Deva hin_Deva zho_Hant eng_Latn